ایسرائیل باش ناظیری بنیامین نتانیاهو، سوریه رژیمینه شیمیایی سیلاح‌لار موضوعسوندا چوخ گوجلو بیر مساژ وئرن آمریکا پرزیدنتی دونالد ترامپین عملیات قرارینی دستکلدیک‌لرینی آچیقلادی.
روسیا ایسه بیرلشمیش میللت‌لر تشکیلاتی‌نین امنیت مجلیسی‌نین عاجیل توپلانماغا چاغیردی.
سعودی عربیستانی و اینگیلتره، آمریکانین سوریه‌ده رژیمه عایید نیظامی پایگاهینه تشکیل ائتدیگی نیظامی عملیات‌لارا تام دستک وئردیک‌لرینی آچیقلایارکن ایران، سالدیریسینی قینادیغینی بیلدیریب.
فرانسا خاریجی ایشلر ناظیری ژان مارک آیرو، آمریکانین سوریه‌ده هاوا پایگاهینی وورماسی‌نین اسد رژیمینه یؤنلیک بیر خبردارلیق اولدوغونو سؤیله‌دی.
روسیا و ایرانین سوریه دولت باشقانی بشار اسدین دستکلمه‌نین معنا‌سیز اولدوغونون فرقینه وارماسی لازیم اولدوغونا دقتی چکن آیرو،
"ژنو‌ده داها اوّل آلینان قرارلاری تطبیقین زامانی. یعنی سوریه‌ده سیاسی کئچید پروسسی اوچون صمیمی و تأثیرلی مذاکیره‌لره یئنی‌دن باشلاماق لازیم‌دیر." دئیه دانیشدی.
آیرو، همچی‌نین، اجتماعی مئدیا حسابین‌دان بو گون یاییملادیغی مساژدا، اسدین " ساواش گوناهکاری" اولا‌راق محاکیمه اولونماسی لازیم اولدوغونو ساووندو.
